Սրան հետեւեց տրամաբանական հարցը. հնարավո՞ր է, որ իշխանությունը եւ ընդդիմությունը գաղտնի համաձայնության են եկել: Ի պատասխան՝ Ռ.Քոչարյանը ասաց. "Իսկապես: Առողջ տրամաբանություն ունեցող ցանկացած մեկը կարող է այդպես մտածել՝ գուցե պայմանավորվե՞լ են, որ նախագահը ակտիվ քարոզելու է բարեփոխումների օգտին, ընդդիմությունը՝ բարեփոխումների դեմ, եւ արդյունքում նախագահի լիազորությունները, որոնցից ես, ի դեպ, չեմ ձանձրացել, մնալու են": Ընդդիմության այս գործելակերպը, նախագահի համոզմամբ, "որեւէ տրամաբանական բացատրություն չունի: Ուղղակի կա հստակ գիծ. հակադրվել այն ամենին, ինչ առաջարկում է իշխանությունը: Սա իռացիոնալ տրամաբանություն է եւ, չեմ կարծում, թե որեւէ լավ բան կտա ե՛ւ երկրին, ե՛ւ ընդդիմությանը":